wannaphong/clean_thaiwikipedia huggingface dataset:
# Nepenthes philippinensis
Nepenthes philippinensis (จากภาษาละติน: Philippin = ประเทศฟิลิปปินส์, -ensis = จาก) เป็นหม้อข้าวหม้อแกงลิงถิ่นเดียวของเกาะปะลาวัน ในประเทศฟิลิปปินส์

Nepenthes wilkiei ถูกพรรณนาลักษณะโดย Matthew Jebb และ Martin Cheek ในปี ค.ศ. 1998Cheek, M.R. & M.H.P. Jebb 1998. Two New Philippine Nepenthes. Kew Bulletin 53 (4) : 966.  อนุกรมวิธานนี้ต่อมาพบว่าชนิดเดียวกันกับ N. philippinensisCheek, M.R. & M.H.P. Jebb 1999. Nepenthes (Nepenthaceae) in Palawan, Philippines. Kew Bulletin 54 (4) : 887–895. Schlauer, J. 2000.  Carnivorous Plant Newsletter 29 (2) : 53. Jebb และ Cheek เสนอว่า N. philippinensis เป็นญาติใกล้ชิดกับหม้อข้าวหม้อแกงลิงของบอร์เนียว: N. hirsuta, N. hispida, และ N. macrovulgaris มากกว่าเป็น N. alata
# คณะผู้แทนทางทูตของประเทศเลบานอน
รายชื่อสถานทูตและสถานกงสุลเลบานอนในประเทศต่าง ๆ

 ยุโรป 
thumb|right|สถานทูตเลบานอนในกรุงเบอร์ลิน
thumb|right|สถานทูตเลบานอนในกรุงปราก
 
 เยเรวาน (สถานเอกอัครราชทูต)
 
 เวียนนา (สถานเอกอัครราชทูต)
 
 บรัสเซลส์ (สถานเอกอัครราชทูต)
 
 โซเฟีย (สถานเอกอัครราชทูต)
 
 นิโคเซีย (สถานเอกอัครราชทูต)
 
 ปราก (สถานเอกอัครราชทูต)
 
 ปารีส (สถานเอกอัครราชทูต)
 มาร์แซย์ (สถานกงสุลใหญ่)
 
 เบอร์ลิน (สถานเอกอัครราชทูต)
 
 เอเธนส์ (สถานเอกอัครราชทูต)
 
 บูดาเปสต์ (สถานเอกอัครราชทูต)
 
 นครรัฐวาติกัน (สถานเอกอัครราชทูต)
 
 โรม (สถานเอกอัครราชทูต)
 มิลาน (สถานกงสุลใหญ่)
 
 เฮก (สถานเอกอัครราชทูต)
 
 วอร์ซอ (สถานเอกอัครราชทูต)
 
 บูคาเรสต์ (สถานเอกอัครราชทูต)
 
 มอสโก (สถานเอกอัครราชทูต)
 
 เบลเกรด (สถานเอกอัครราชทูต)
 
 มาดริด (สถานเอกอัครราชทูต)
 
 สต็อกโฮล์ม (สถานเอกอัครราชทูต)
 
 แบร์น (สถานเอกอัครราชทูต)
 
 ลอนดอน (สถานเอกอัครราชทูต)

 อเมริกาเหนือ 
thumb|right|สถานทูตเลบานอนในกรุงเม็กซิโกซิตี
right|thumb|สถานทูตเลบานอนในกรุงออตตาวา
 
 ออตตาวา (สถานเอกอัครราชทูต)
 มอนทรีออล (สถานกงสุลใหญ่)
 
 ฮาวานา (สถานเอกอัครราชทูต)
 
 เม็กซิโกซิตี (สถานเอกอัครราชทูต)
 
 ปานามาซิตี (สถานเอกอัครราชทูต)
 
 วอชิงตัน ดี.ซี. (สถานเอกอัครราชทูต)
 ดีทรอยต์ (สถานกงสุลใหญ่)
 ลอสแอนเจลิส (สถานกงสุลใหญ่)
 นครนิวยอร์ก (สถานกงสุลใหญ่)

 อเมริกาใต้ 
 
 บัวโนสไอเรส (สถานเอกอัครราชทูต)
 
 บราซิเลีย (สถานเอกอัครราชทูต)
 
 ซานเตียโก (สถานเอกอัครราชทูต)
 
 โบโกตา (สถานเอกอัครราชทูต)
 
 มอนเตวิเดโอ (สถานเอกอัครราชทูต)
 
 การากัส (สถานเอกอัครราชทูต)

 ตะวันออกกลาง 
 
 มานามา (สถานเอกอัครราชทูต)
 
 เตหะราน (สถานเอกอัครราชทูต)
 
 แบกแดด (สถานเอกอัครราชทูต)
 
 อัมมาน (สถานเอกอัครราชทูต)
 
 คูเวตซิตี (สถานเอกอัครราชทูต)
 
 มัสกัต (สถานเอกอัครราชทูต)
 
 โดฮา (สถานเอกอัครราชทูต)
 
 ริยาด (สถานเอกอัครราชทูต)
 
 ดามัสกัส (สถานเอกอัครราชทูต)
 
 อังการา (สถานเอกอัครราชทูต)
 อิสตันบูล (สถานกงสุลใหญ่)
 
 อาบูดาบี (สถานเอกอัครราชทูต)
 ดูไบ (สถานกงสุลใหญ่)
 
 ซานา (สถานเอกอัครราชทูต)

 แอฟริกา 
 
 แอลเจียร์ (สถานเอกอัครราชทูต)
 
 อาบีจาน (สถานเอกอัครราชทูต)
 
 กินชาซา (สถานเอกอัครราชทูต)
 
 ไคโร (สถานเอกอัครราชทูต)
 อะเล็กซานเดรีย (สถานกงสุลใหญ่)
 
 ลีเบรอวีล (สถานเอกอัครราชทูต)
 
 อักกรา (สถานเอกอัครราชทูต)
 
 โคนาครี (สถานเอกอัครราชทูต)
 
 มอนโรเวีย (สถานเอกอัครราชทูต)
 
 ตริโปลี (สถานเอกอัครราชทูต)
 
 ราบัต (สถานเอกอัครราชทูต)
 
 เลกอส (สถานเอกอัครราชทูต)
 
 ดาการ์ (สถานเอกอัครราชทูต)
 
 ฟรีทาวน์ (สถานเอกอัครราชทูต)
 
 พริทอเรีย (สถานเอกอัครราชทูต)
 
 คาร์ทูม (สถานเอกอัครราชทูต)
 
 ตูนิส (สถานเอกอัครราชทูต)

 เอเชีย 
 
 ปักกิ่ง (สถานเอกอัครราชทูต)
 
 นิวเดลี (สถานเอกอัครราชทูต)
 
 จาการ์ตา (สถานเอกอัครราชทูต)
 
 โตเกียว (สถานเอกอัครราชทูต)
 
 โซล (สถานเอกอัครราชทูต)
 
 อิสลามาบาด (สถานเอกอัครราชทูต)

 โอเชียเนีย 
 
 แคนเบอร์รา (สถานเอกอัครราชทูต)
 เมลเบิร์น (สถานกงสุลใหญ่)
 ซิดนีย์ (สถานกงสุลใหญ่)

 องค์กรพหุภาคี 
 บรัสเซลส์ (คณะผู้แทนประจำสหภาพยุโรป)
 ไคโร (คณะผู้แทนถาวรประจำสันนิบาตอาหรับ)
 เจนีวา (คณะผู้แทนถาวรประจำสหประชาชาติและองค์กรระหว่างประเทศอื่น ๆ)
 นครนิวยอร์ก (คณะผู้แทนถาวรประจำสหประชาชาติ)
 ปารีส (คณะผู้แทนถาวรประจำยูเนสโก)
# ดาวยักษ์ใหญ่
ดาวยักษ์ใหญ่  เป็นหนึ่งในบรรดาดาวฤกษ์มวลมากที่สุด ถ้าพิจารณาจากแผนภาพของแฮร์ตสปรอง–รัสเซิล ดาวยักษ์ใหญ่จะอยู่บริเวณด้านบนของแผนภูมิ จากการจัดประเภทสเปกตรัมของ Yerkes ดาวยักษ์ใหญ่จัดอยู่ในประเภท Ia สำหรับดาวยักษ์ใหญ่ที่สว่างมาก หรือ Ib สำหรับดาวยักษ์ใหญ่ที่สว่างน้อย มีค่าความส่องสว่างปรากฏอยู่ระหว่าง -5 ถึง -12 โดยมากดาวยักษ์ใหญ่ที่สว่างที่สุดจะถูกจัดประเภทเป็นดาวยักษ์ใหญ่ยิ่งระดับ 0
# โรงเรียนอรพินพิทยา
โรงเรียนอรพินพิทยา เริ่มก่อตั้งปี พ.ศ. 2532  โดยอาจารย์ อรพิน ศรีบุญเรือง เป็นเจ้าของ และผู้รับใบอนุญาต โดยมีจุดมุ่งหมายเพื่อพัฒนาคุณภาพการศึกษาเอกชนให้เป็นที่เชื่อถือและยอมรับของบุคคลทั่วไป และเพื่อพัฒนาเด็กให้เป็นคนดี คนเก่งของสังคม ตั้งอยู่เลขที่ 129 หมู่ที่ 10 ตำบลต้นธง อำเภอเมือง จังหวัดลำพูน ได้เปิดทำการเรียนการสอนตั้งแต่ปี พ.ศ. 2532 บริเวณโรงเรียนมีเนื้อที่ทั้งหมด 16 ไร่ มีอาคารสถานที่ต่างๆที่พร้อมสำหรับการเรียนการสอน มีสิ่งแวดล้อมที่ดี มีความสะอาด ร่มรื่น และปลอดภัย (อ้างอิง จากข้อมูลประวัติของโรงเรียนอรพินพิทยา)

 การจัดการเรียนรู้ 

โรงเรียนอรพินพิทยาได้เปิดสอนระดับเนอสเซอรี่ 2  ขวบ, ระดับอนุบาลปีที่ 1–3, ระดับประถมศึกษาปีที่ 1-3, ระดับประถมศึกษาปีที่ 4-6 และระดับมัธยมศึกษา (ในอดีต) มีจำนวนครูประมาณ 90 คนและนักเรียนทั้งหมด 1,700 คน  มีอาจารย์ต่างประเทศสอนภาษาอังกฤษ, ภาษาจีน, ห้อง Sound lab, สระว่ายน้ำที่ทันสมัย, ห้องเรียนคอมพิวเตอร์ - อินเทอร์เน็ต ระบบสารสนเทศ วิชาเปียโน และอาจารย์ผู้ทรงคุณวุฒิที่มากด้วยประสบการณ์ (อ้างอิง จากข้อมูลของโรงเรียนอรพินพิทยา)
thumb|สระว่ายน้ำในโรงเรียน

 ผลงานของโรงเรียน 
      
 โรงเรียนรางวัลพระราชทาน
 โรงเรียนจริยศึกษาดีเด่น  กระทรวงศึกษาธิการ
 โรงเรียนสีขาวเฉลิมพระเกียรติ
 โรงเรียนที่มีโรงอาหารมาตรฐานระดับ "ดีมาก"  กระทรวงสาธารณสุข  6 ปีซ้อน
 โรงเรียนส่งเสริมการสอนจิตพิสัยดีเด่น
 ผ่านการประเมินของ สมศ.
 โรงเรียนรางวัลเสาเสมาธรรมจักร  2552
(อ้างอิง จากข้อมูลของโรงเรียนอรพินพิทยา)

 แหล่งข้อมูลอื่น

  เว็บของโรงเรียนอรพินพิทยา
# หัตถเลขา
หัตถเลขา  คือ เอกสารที่เขียนขึ้นด้วยลายมือของผู้เขียนหรือผู้เขียนทำขึ้นเองไม่ว่าโดยวิธีการใด เช่น พิมพ์ดีด พิมพ์ด้วยหมึกอย่างสมัยใหม่ โดยปรกติแล้วเพื่อสนองคำขอที่อีกฝ่ายมีมา ถ้าเป็นหัตถเลขาของพระราชา เรียก "พระราชหัตถเลขา" โดยปรกติแล้วหัตถเลขาเป็นเอกสารสั่งการ ซึ่งถ้าประมุขแห่งรัฐทำขึ้นและเกี่ยวข้องกับกิจการบ้านเมือง หัตถเลขานั้นจะทำได้เมื่อมีบุคคลลงลายมือชื่อรับสนองการสั่งการนั้นตามที่กฎหมายกำหนด

คำ "หัตถเลขา" นั้นมีความหมายตรงตัวว่า ลายมือ และในภาษาไทยใช้ได้หลายกรณีไม่จำกัดแต่เป็นเอกสารที่เขียนเพื่อสั่งการเท่านั้น

รูปแบบของหัตถเลขามีหลายหลาก ตั้งแต่เอกสารที่เขียนขึ้น พิมพ์ขึ้น จดหมายที่ส่งต่อ ไปจนถึงจดหมายที่ทำกลับเพื่อสนองคำร้องขอที่ได้รับมา

ในสมัยโรมัน จักรพรรดิโรมันมักมีพระราชหัตถเลขาไปยังรัฐบาลและเจ้าหน้าที่อื่น ๆ ของรัฐ เพื่อสั่งการใด ๆ นอกจากนี้ ยังมีพระหัตถเลขาของสมเด็จพระสันตะปาปาในสมัยโรมันที่เป็นการสั่งการทางปกครองไว้มากมาย นับเป็นจุดเริ่มแรกของหัตถเลขาในทางกฎหมาย

ศาลอุทธรณ์แห่งแมสซาชูเซ็ตส์จะมีหัตถเลขาไปยังศาลชั้นรองเพื่อสั่งการต่าง ๆ หัตถเลขาของศาลนับเป็นอีกรูปแบบหนึ่งของคำสั่งศาลMass. R. App. P. 1(c)
# Stacked glass
Stacked Glass คือ ประเภทหนึ่งของ Modern Glass Art บางที่เรียกว่า Multi Layer Glass Art เป็นประติมากรรมที่มีมานานแล้วในยุโรป และ อเมริกา แต่ไม่เป็นที่แพร่หลายนัก ส่วนมากจะทำเป็น sculpture

Stacked Glass เข้ามาในเมืองไทยเมื่อประมาณ 7 ปีที่แล้ว โดย Glass Artist ชื่อ Stephen ซึ่งเป็น Glass Artist ชาวอเมริกา และเมือ่ประมาณ 5 ปีที่แล้ว Glass Artist จิรวัฒน ชวนะธิต ได้นำรุปแบบ Stacked Glass มาสร้าง Glass Wall ในหลากหลายรูปแบบ และเป็นที่แพร่หลาย Wall glass Art แล้ว Glass Artist จิรวัฒน ชวนะธิต ยังได้นำมาสร้างรูปแบบ Sculpture Thai Modern classic ชื่อ ice Naga และ Ice Buddha โดยนำเอกลักษณ์ไทยมาสร้างสรรค์ให้เกิดรูปแบบ Modern Thai
# ชานม
ชานม เป็นเครื่องดื่มชนิดหนึ่งที่พบในหลายวัฒนธรรม ที่มีส่วนผสมของชาและนม และจะมีความแตกต่างกันไปโดยขึ้นอยู่กับส่วนผสมที่สำคัญ, วิธีการเตรียม รวมถึงส่วนผสมอื่น ๆ เหล่านี้

รูปแบบเฉพาะท้องถิ่นประกอบด้วย:

 ชานมไข่มุก หรือเป็นที่รู้จักในชื่อ "เจินจูไหน่ฉา" เป็นเครื่องดื่มชานมที่คิดค้นในไถจงในช่วงคริสต์ทศวรรษ 1980
 ชานมฮ่องกง (ไหนฉ่า) เป็นชาดำรสหวาน กับส่วนผสมของนมข้นจืด โดยมีต้นกำเนิดจากสมัยการปกครองอาณานิคมของอังกฤษในฮ่องกง
 ดูดห์ปาตีไชย มีความหมายถึงนมใบชา หรือที่เรียกว่าปักกิชัย เป็นน้ำชาที่ดื่มในประเทศปากีสถาน, อินเดีย และบังกลาเทศ
 ชาชัก เป็นชานมชนิดหนึ่งที่ได้รับความนิยมในประเทศมาเลเซีย และสิงคโปร์
 ซูเทย์ไช เป็นเครื่องดื่มของประเทศมองโกเลียที่มีรสเค็ม
# แกรี โอลด์แมน
แกรี ลีโอนาร์ด โอลด์แมนBirths, Marriages & Deaths Index of England & Wales, 1916–2005. (เกิด 21 มีนาคม ค.ศ. 1958)  เป็นนักแสดงและผู้กำกับชาวอังกฤษ มีผลงานการแสดงทั้งในละครเวที ภาพยนตร์ และโทรทัศน์ โอลด์แมนได้รับการยกย่องในฐานะหนึ่งในนักแสดงคนสำคัญในยุคของเขา เขาได้รับรางวัลมากมาย เช่น รางวัลออสการ์ รางวัลแบฟตา รางวัลลูกโลกทองคำ และรางวัลเอ็มไพร์ไอคอน สำหรับความสำเร็จของเขา โดยมีชื่อเสียงจากการรับบทเจมส์ กอร์ดอนในภาพยนตร์เรื่องแบทแมนในภาค แบทแมน บีกินส์, แบทแมน อัศวินรัตติกาล และ แบทแมน อัศวินรัตติกาลผงาด และจากบทบาทซีเรียส แบล็กในภาพยนตร์ชุด แฮร์รี่ พอตเตอร์

ผลงานการแสดง

 Year Title Role Notes  1982 Remembrance Daniel    1983 Meantime Coxy    1986 Sid and Nancy   1987 Prick Up Your Ears  1988 Track 29 Martin  Criminal Law   We Think the World of You Johnny  1989 Chattahoochee   1990 Rosencrantz & Guildenstern Are Dead Rosencrantz  State of Grace   Henry & June Pop Credited as Maurice Escargot 1991 JFK   1992 Bram Stoker's Dracula Count Dracula  1993 True Romance   Romeo Is Bleeding   1994 Léon: The Professional   Immortal Beloved   1995 Murder in the First     1996 Basquiat   1997    Air Force One   Nil by Mouth   Director, writer, and producer only 1998 Lost in Space  Quest for Camelot  Voice 1999 Plunkett & Macleane  Executive producer only 2000   Also executive producer 2001 Nobody's Baby  Also producer Hannibal  Uncredited 2002 Interstate 60    The Devil Short film 2003 Tiptoes Rolfe Bedalia Sin Charlie Kraken / Charlie Strom 2004 Who's Kyle? Scouse Short film Harry Potter and the Prisoner of Azkaban  2005 Star Wars: Episode III – Revenge of the Sith General Grievous Lines redubbed by Matthew Wood Batman Begins   Harry Potter and the Goblet of Fire Sirius Black Cameo appearance 2006  Paul  2007 Harry Potter and the Order of the Phoenix Sirius Black  2008Dead Fish Lynch   James Gordon  2009    Rain Fall    Tiny Tim / Bob Cratchit / Jacob Marley Motion capture Planet 51   Voice 2010  Bill Carnegie  Countdown to Zero Narrator Documentary One Night in Turin 2011 Red Riding Hood   Kung Fu Panda 2  Voice Harry Potter and the Deathly Hallows – Part 2 Sirius Black Cameo Tinker Tailor Soldier Spy   Guns, Girls and Gambling Elvis Elvis  2012  James Gordon  Lawless   2013 Paranoia   2014 RoboCop   Dawn of the Planet of the Apes Dreyfus  2015 Child 44   2016 Man Down   Criminal   2017       Darkest Hour  ได้รับ รางวัลออสการ์ สาขานักแสดงนำชายยอดเยี่ยม 2018 Tau Tau  Voice Hunter Killer  2019 Killers Anonymous  Mary David        2020 Mank   2021 Crisis     2023 Oppenheimer Harry S. Truman 2024 Parthenope John Cheever
# ลำเนา สิงโต
ลำเนา สิงโต  เป็นอดีตนักฟุตบอลทีมชาติลาว เล่นตำแหน่งกองหน้า เคยเล่นฟุตบอลในระดับไทยพรีเมียร์ลีก และลงเล่นเอเอฟซีคัพให้กับ  

ลำเนา สิงโตถือเป็นนักฟุตบอลชาวลาวคนแรกที่ได้เล่นในไทยพรีเมียร์ลีก และเป็นนักฟุตบอลชาวลาวคนแรกและคนเดียวในประวัติศาสตร์วงการฟุตบอลลาว ที่ได้เล่นและยิงประตูได้ในการแข่งขันเอเอฟซี คัพ ปัจจุบันเป็นผู้จัดการทีมชาติลาว ชุดอายุไม่เกิน 23 ปี

 ประวัติ 
ลำเนา สิงโต เกิดเมื่อวันที่ 15 เมษายน พ.ศ. 2531 เป็นชาวเมืองหลวงพระบาง ประเทศลาว เริ่มเล่นฟุตบอลในระดับสโมสรกับทีมโยธา เอฟซี ซึ่งเป็นทีมของกระทรวงโยธาธิการและขนส่ง รัฐบาลลาว และย้ายมาเล่นฟุตบอลในประเทศไทยในดิวิชั่น 2 ฤดูกาล 2550 กับทีมมหาวิทยาลัยเกษตรศาสตร์ แต่ผลงานของทีมไม่ดีนักเมื่อได้อันดับสุดท้ายของตารางและตกชั้นเมื่อจบฤดูกาล 

หลังจบฤดูกาล 2550 ลำเนา ได้เล่นให้กับทีมชาติลาวชุดซีเกมส์ ที่นครราชสีมาและโชว์ฟอร์มได้ค่อนข้างโดดเด่นจึงทำให้สโมสรราชประชาดึงตัวมาร่วมทีมในดิวิชั่น 2 ฤดูกาล 2551และเป็นหนึ่งในกำลังสำคัญของทีมที่ช่วยให้สโมสรรอดพ้นจากการตกชั้นได้สำเร็จ และได้เล่นให้กับทีมชาติลาวชุดใหญ่ในเอเอฟเอฟ ซูซูกิ คัพ 2008

ฤดูกาล 2552 ลำเนา สิงโตย้ายจากสโมสรราชประชามาร่วมทีมการไฟฟ้าส่วนภูมิภาคในศึกไทยพรีเมียร์ลีก โดยสวมเสื้อหมายเลข 20 และได้ลงเล่นในไทยพรีเมียร์ลีกให้ต้นสังกัดใหม่นัดแรกในวันที่7 มีนาคม พ.ศ. 2552 ในเกมส์ที่เปิดบ้านแพ้โอสถสภา เอ็ม-150ไป 0-1 และมายิงประตูแรกในสีเสื้อการไฟฟ้าได้ในวันที่ 10 มีนาคม พ.ศ. 2552 ในเกมส์เอเอฟซีคัพที่การไฟฟ้าบุกไปชนะทีมคลับ วาเลนเซียแชมป์ลีกของมัลดีฟส์ไป 1-3 ที่สนามกีฬาแห่งชาติมัลดีฟส์ กรุงมาเล ซึ่งลำเนาเป็นคนยิงประตูให้ทีมขึ้นนำ 2-0 โดยถือเป็นนักฟุตบอลชาวลาวคนแรกที่ได้เล่นและยิงประตูได้ในเอเอฟซี คัพ ต่อมาวันที่ 5 พฤษภาคม พ.ศ. 2552 เกมคู่เดิมกลับมาพบกันอีกครั้งที่สนามศุภชลาศัย และลำเนายิงคนเดียว 2 ประตูให้การไฟฟ้าชนะอีกครั้งที่สกอร์ 4-1
# จอห์น แลมเบิร์ต (นายพล)
นายพลจอห์น แลมเบิร์ต  (ฤดูใบไม้ร่วง ค.ศ. 1619 - มีนาคม ค.ศ. 1684) แลมเบิร์ตเป็นนายพลของฝ่ายรัฐสภาในสงครามกลางเมืองอังกฤษ นายพลแลมเบิร์ตเกิดในฤดูใบไม้ร่วงของปี ค.ศ. 1619 ที่คาร์ลตัน ฮอลล์, เคิร์คบี มาลแลมในมลฑลอีสต์ไรดิงแห่งยอร์คเชอร์ปัจจุบันในครอบครัวที่มั่นคง แลมเบิร์ตศึกษากฎหมายที่อินส์ออฟคอร์ตในกรุงลอนดอน ในปี ค.ศ. 1639 แลมเบิร์ตแต่งงานกับฟรานซ ลิสเตอร์บุตรีของเซอร์วิลเลียม ลิสเตอร์

อาชีพทางการทหาร
ในเดือนกันยายน ค.ศ. 1642 แลมเบิร์ตได้รับแต่งตั้งให้เป็นผู้บังคับบัญชาทหารม้าของกองทัพฝ่ายรัฐสภาในสงครามกลางเมืองอังกฤษที่นำโดยเฟอร์ดินานโด แฟร์แฟ็กซ์ ลอร์ดแฟร์แฟ็กซ์แห่งคาเมรอนที่ 2 ภายในปีเดียวแลมเบิร์ตก็ได้เลื่อนตำแหน่งเป็นนายพันของกองทหารม้าและสร้างเกียรติประวัติด้วยการยึดเมืองฮัลล์ในเดือนตุลาคม ค.ศ. 1643 เมื่อต้นปี ค.ศ. 1644 แลมเบิร์ตก็ต่อสู้อย่างกล้าหาญในยุทธการแนนท์วิค (Battle of Nantwich) และที่แบรดฟอร์ด ในยุทธการที่มาร์สตันมัวร์ (Battle of Marston Moor) เมื่อวันที่ 2 กรกฎาคม ค.ศ. 1644) กองทหารม้าของแลมเบิร์ตถูกต้อนโดยกองทหารม้าของลอร์ดกอริง; แต่แลมเบิร์ตก็สามารถตีฝ่าวงล้อมออกมาได้กับกองทหารจำนวนหนึ่ง และไปสมทบกับโอลิเวอร์ ครอมเวลล์อีกทางด้านหนึ่งของสนามรบ
# เซร์ฆิโอ บุสเกตส์
เซร์ฆิโอ บุสเกตส์ บูร์โกส  หรือ แซร์ฌี (เกิดวันที่ 16 กรกฎาคม ค.ศ. 1988) เป็นนักฟุตบอลชาวสเปน เคยเล่นให้กับบาร์เซโลน่าและทีมชาติสเปนในตำแหน่งกองกลางตัวรับ ปัจจุบันเขาเล่นให้แก่อินเตอร์ไมแอมี เขาเป็นลูกชายของการ์เลส บุสเกตส์ อดีตผู้รักษาประตูของทีมในคริสต์ทศวรรษ 90

 ผลงานระดับสโมสร 
ในฤดูกาล 2003-04 เขาได้ร่วมทีมเยาวชนของบาร์เซโลนา โดยยิงไป 7 ประตูจากการลงเล่น 26 นัดในลีกฤดูกาล 2006-07 ต่อมาในฤดูกาล 2007-08 เขาได้เลื่อนขึ้นไปเล่นให้กับทีมชุดบี และในฤดูกาลนี้เขาได้เลื่อนขึ้นไปเล่นให้กับทีมในศึกดิวิชัน 2 ระดับ 3 โดยยิงไป 2 ประตูจากการลงเล่นไปทั้งหมด 23 นัด และในฤดูกาลนี้เขาก็ได้เปิดตัวให้กับทีมชุดใหญ่ในศึกบอลถ้วยของแคว้นกาตาลุญญา โดยในวันที่ 13 กันยายน ค.ศ. 2008 เขาได้ลงเล่นลาลิกา นัดแรกในนัดที่ทีมเสมอกับทีมราซินเดซันตันเดร์ไป 1-1 โดยในตำแหน่งของเขามีผู้เล่นระดับโลกอย่างยาย่า ตูเร และเซดู แกตา และระหว่างเกมยูฟ่าแชมเปียนส์ลีกที่เจอกับเอฟซีบาเซิลและบาร์เซโลนาชนะไป 5-0 เขาเป็นผู้ยิงประตูที่ 2 และในเดือนธันวาคมปีเดียวกัน ในนัดที่บาร์เซโลนาแพ้ชัคเตอร์โดเนตสค์ (ทีมจากประเทศยูเครน) ไป 2-3 เขาเป็นคนยิงประตูที่ 2 และในวันที่ 22 เดือนเดียวกัน เขาได้ต่อสัญญากับทางสโมสรไปอีก 5 ปีโดยสัญญามีไปถึง ค.ศ. 2013 และทางสโมสรได้ตั้งราคาของเขาไว้ที่ 80 ล้านยูโร

 ผลงานระดับทีมชาติ 
วันที่ 11 ตุลาคม ค.ศ. 2008 เขาลงเล่นนัดแรกให้กับทีมชาติสเปนในรอบเพลย์ออฟศึกชิงแชมป์แห่งชาติยุโรปรุ่นอายุต่ำกว่า 21 ปี ในนัดที่เจอกับทีมชาติสวิตเซอร์แลนด์ วันที่ 6 กุมภาพันธ์ ปีนี้เขาถูกเรียกตัวติดทีมชาติสเปนชุดใหญ่ในนัดที่เจอกับทีมชาติอังกฤษเมื่อวันที่ 11 กุมภาพันธ์ ที่ผ่านมา
# ซี.เอ็ม.บี. พิพิธภัณฑ์พิศวง
C.M.B. พิพิธภัณฑ์พิศวง   เป็นการ์ตูนญี่ปุ่นแนวโชเน็น ผลงานของโมโตฮิโร่ คาโต้ ปัจจุบันผู้ได้รับลิขสิทธิ์ตีพิมพ์เผยแพร่ในประเทศไทย คือสำนักพิมพ์วิบูลย์กิจ เนื้อหาเกี่ยวกับการผจญภัยของตัวเอก ซากากิ ชินระ เด็กผู้ชายที่มีความรอบรู้เกินวัย และเป็นผู้เก็บรักษาแหวนอันเป็นเครื่องหมายแห่งผู้ทรงภูมิปัญญาไว้กับตน เนื้อหาการผจญภัยเป็นเรื่องราวคละกันไปมีทั้งเรื่องของธรรมชาติวิทยา, โบราณคดี, ธรณีวิทยา, ประวัติศาสตร์, ศาสนาวัฒนธรรม และวิทยาศาสตร์ แตกต่างกันไปในแต่ละตอน เนื่องจากแนวคิดหลักในการเดินเรื่องเป็นเรื่องเกี่ยวกับพิพิธภัณฑ์

โครงเรื่องในแต่ละตอนนั้น เป็นการคลี่คลายปมปริศนาต่าง ๆ โดยบางเรื่องเป็นเรื่องที่แต่งขึ้นมาทั้งหมด บางเรื่องก็มีอ้างอิงจากเอกสารจริง, สถานที่จริง, หรือข้อมูลจริง ผสมกับจินตนาการแต่งเติมเข้าไป จึงทำให้ผู้อ่านไม่รู้สึกว่าเป็นเรื่องไกลตัวนัก

C.M.B. พิพิธภัณฑ์พิศวง ที่ตีพิมพ์นั้น โดยทั่วไปจะมี 1-2 คดีต่อ 1 เล่ม โดยส่วนใหญ่จะเป็น 2 คดี แต่ถึงแม้จะมีบางคดีที่โครงเรื่องยาวกว่าปกติ ผู้เขียนก็รวบสรุปให้จบในฉบับรวมเล่มนั้นเช่นกัน

 เนื้อเรื่อง 

 ตัวละคร 
 ตัวละครหลัก 
 ซากากิ ชินระ  เด็กชายผู้ดูแล "พิพิธภัณฑ์ชินระ" กลางป่าเล็กและเป็นผู้ครอบครองแหวน C M B ทั้ง 3 วง ซึ่งทั้งหมดถือเป็นสัญลักษณ์แห่งปัญญา เขาคนนี้มีความรู้กว้างขวางและวิสัยทัศน์ล้ำเลิศ หากแต่ไม่ค่อยรู้เรื่องพื้น ๆ ในชีวิตประจำวัน
 นานาเสะ ทัตสึกิ  นักเรียนชั้นมัธยมปลาย นิสัยร่าเริง อ่อนไหวตามอารมณ์ ใจยึดมั่นคุณธรรม เธอต้องปิดบังนิสัยแท้จริงเพราะเรียนอยู่ที่โรงเรียนมัธยมปลายเมยูที่เป็นโรงเรียนสำหรับคุณหนูคุณชาย
 มาว  เด็กผู้หญิงตัวเล็ก ๆ มีความสามารถพูดได้หลายภาษา และมีไหวพริบสูง ตัวตนที่แท้จริงมีอาชีพค้าศิลปวัตถุ รวมทั้งของหายากอื่น ๆ ในตลาดมืด แม้จะทำงานที่ล่อแหลม แต่มาวยืนยันว่าไม่เคยขโมยของจากใครไปขาย "เธอเป็นเพียงผู้ซื้อขายที่บริสุทธิ์ใจเท่านั้น"

 ตัวละครสมทบ 
 ผู้กองคุจิราซากิ  นายตำรวจสืบสวนสอบสวนจากกรมตำรวจนครบาล หลายคดีที่เขาได้รับการช่วยเหลือจากชินระ ช่วยไขปริศนาข้อข้องใจ จนทำให้สามารถคลี่คลายคดีจับคนร้ายได้ในท้ายที่สุด
 โทมะ โช  เด็กอัจฉริยะที่จบจาก MIT ด้วยอายุเพียง 15 ปี แต่เข้ามาเรียน ม.ปลาย ที่ญี่ปุ่นใหม่ โทมะเป็นลูกพี่ลูกน้องกับชินระ
 คานะ มิสุฮาระ  เพื่อนร่วมชั้นของโทมะ โช มีพ่อเป็นนักสืบ เป็นนักเรียน ม.ปลาย สุขภาพดีเลิศ มีจุดเด่นที่การกระทำที่ห้าวหาญและความร่าเริงแบบสบาย ๆ

 รายชื่อตอน
# การถ่ายปัสสาวะ
การถ่ายปัสสาวะ  เป็นการขับปัสสาวะจากกระเพาะปัสสาวะผ่านท่อปัสสาวะสู่ปากช่องท่อปัสสาวะนอกร่างกาย 

ในมนุษย์ซึ่งมีสุขภาพดี (และสัตว์อื่นอีกหลายชนิด) กระบวนการการถ่ายปัสสาวะอยู่ใต้การควบคุมอำนาจใจ ในทารก ผู้สูงอายุบางคน และผู้ที่ได้รับบาดเจ็บทางประสาท การถ่ายปัสสาวะอาจเกิดเป็นรีเฟล็กซ์ มนุษย์ผู้ใหญ่ปกติถ่ายปัสสาวะมากได้เจ็ดครั้งต่อวัน

ในสัตว์บางอย่าง นอกเหนือจากการถ่ายปัสสาวะเพื่อขับของเสียแล้ว ยังสามารถทำเครื่องหมายบอกอาณาเขตหรือแสดงการยอมจำนนด้วย ในทางสรีรวิทยา การถ่ายปัสสาวะอาศัยการประสานงานระหว่างระบบประสาทส่วนกลาง ระบบประสาทอิสระและระบบประสาทกาย ศูนย์สมองซึ่งกำกับการถ่ายปัสสาวะมีศูนย์ถ่ายปัสสาวะพอนส์ เนื้อเทาข้างท่อน้ำสมอง (periaqueductal gray) และเปลือกสมอง ในสัตว์เลี้ยงลูกด้วยนมที่มีรก (Placentalia) เพศผู้หรือชาย ปัสสาวะถูกขับออกทางองคชาต ในสัตว์เลี้ยงลูกด้วยนมที่มีรกเพศเมียหรือหญิง ปัสสาวะจะถูกขับผ่านโยนีหรือองคชาตเทียม (pseudo-penis)

 เชิงอรรถ
# สโนว์ไวท์ (ตัวละครดิสนีย์)
สโนว์ไวท์  คือตัวการ์ตูนตัวหนึ่งของดิสนีย์ที่เป็นการ์ตูนเรื่องยาวเรื่องแรกออกฉายในปี ค.ศ. 1937 นอกจากนี้ยังเป็นเจ้าหญิงพระองค์หนึ่งใน เจ้าหญิงดิสนีย์ ด้วย ปรากฏตัวในภาพยนตร์แอนิเมชันของค่ายวอลต์ดิสนีย์ ที่มีชื่อเรื่องว่า สโนว์ไวท์กับคนแคระทั้งเจ็ด ที่ออกฉายในปี ค.ศ. 1937 โดยดัดแปลงมาจากเทพนิยายเรื่อง สโนว์ไวต์ ของ พี่น้องตระกูลกริมม์

 ปรากฏกายครั้งแรก 
สโนว์ไวท์ปรากฏกายครั้งแรกในภาพยนตร์การ์ตนเรื่อง “สโนว์ไวท์กับคนแคระทั้งเจ็ด” ในปี ค.ศ. 1937 ซึ่งเป็นภาพยนตร์การ์ตูนเรื่องยาวเรื่องแรกของ วอลต์ดิสนีย์ หลังจากนั้นในปี ค.ศ. 2000 เธอได้รับคัดเลือกให้เข้าเป็นหนึ่งในสมาชิกหลักของ เจ้าหญิงดิสนีย์

 เกี่ยวกับสโนว์ไวต์ 
 นิสัยของเธอ 
 สโนว์ไวท์มีนิสัยดี ร่าเริง

 สิ่งที่เธอชอบ 
 การร้องเพลงและเต้นรำช่วยให้สโนว์ไวต์ร่าเริงเสมอและช่วยให้เธอมีความกล้าเผชิญกับสิ่งที่เธอกลัว
 การเล่าเรื่องเป็นความสามารถพิเศษสุดของสโนว์ไวต์ คนแคระชอบฟังเรื่องเล่าเกี่ยวกับวันที่เจ้าชายจะมารับสโนไวต์ไปอยู่ด้วยกันที่ปราสาทอย่างมีความสุข
 สัตว์ป่าและนกชอบในความสุภาพและมีเมตตาของสโนว์ไวต์ พวกมันยังช่วยเธอทำความสะอาดกระท่อมของคนแคระอีกด้วย
 สโนว์ไวท์ชอบเก็บดอกไม้น่ารัก ๆ ในป่า แต่เธอคงไม่สามารถนำมันกลับไปกระท่อมได้เพราะดอกไม้จะทำให้สนีซซี่จาม!
 คนแคระดีใจที่พบว่าสโนว์ไวต์สามารถทำอาหารได้อร่อยและชอบเธอมากขึ้นเมื่อรู้ว่าเธอสามารถทำกูซเบอร์รี่พายของโปรดของพวกเขาได้!

 เพื่อนของสโนว์ไวท์ 
สโนว์ไวต์มีเพื่อนในทุก ๆ ที่ที่เธอไป เพราะเธอมีความสุภาพและอ่อนโยน เหล่าสัตว์ป่ากับพวกนกและคนแคระทั้งเจ็ดรักเธอและพยายามทุกวิถีทางที่จะช่วยปกป้องเธอจากอันตราย

คนแคระทั้งเจ็ดเป็นผู้ชายตัวเล็ก ๆ เจ็ดคนเจ้าของกระท่อมที่สโนว์ไวต์มาอาศัยอยู่ด้วย พวกเขาปกป้องสโนว์ไวต์จากอันตรายและยกห้องนอนให้เธอ คนแคระทั้งเจ็ดประกอบด้วย
 ด็อค
 กรัมปี้
 แฮปปี้
 สนีซซี่
 สลีปปี้
 โดปี้
 แบชฟูล

 ศัตรูของสโนว์ไวท์ 
 ราชินีใจร้าย ถึงแม้ราชินีจะเป็นแม่เลี้ยงของสโนว์ไวท์ พระนางงดงามแต่แฝงด้วยความอำมหิตและสามารถทำทุกวิธีที่ทำให้พระนางเป็นผู้ที่งามเลิศในปฐพีแม้ต้องกำจัดสโนว์ไวท์ก็ตาม
 นายพราน แม้ว่านายพรานจะทำร้ายสโนว์ไวท์ก็ตามแต่ลึก ๆ แล้วเขาเป็นคนดี นายพรานเป็นทาสผู้ซื่อสัตย์ของราชินี พระนางบังคับให้นายพรานกำจัดสโนว์ไวท์ทิ้ง แต่นายพรานทำไม่ได้ เขาปล่อยสโนว์ไวท์หนีไปและนำหัวใจหมูป่าไปถวายราชินีแทนหัวใจของสโนว์ไวท์
# มูลนิธิศุภนิมิตแห่งประเทศไทย
มูลนิธิศุภนิมิตแห่งประเทศไทย (World Vision Foundation of Thailand) เป็นองค์กรเอกชนเพื่อสาธารณกุศล โดยมุ่งเน้นด้านการอุปการะเด็กและการบรรเทาทุกข์ ตลอดจนการพัฒนาชุมชน โดยยังเน้นในการพัฒนาเด็กและครอบครัว ทั้งในเขตชนบทและเขตเมือง 

มูลนิธิศุภนิมิตแห่งประเทศไทย เป็นส่วนหนึ่งของ องค์กรศุภนิมิตสากล องค์กรคริสเตียนที่ก่อตั้งขึ้นในปี พ.ศ. 2494 โดย บ็อบ เพียร์ซ นักข่าวชาวอเมริกัน จากการพบเห็นผู้ประสบภัยจากสงครามเกาหลี ในปี พ.ศ. 2493 

ในประเทศไทย มูลนิธิศุภนิมิตแห่งประเทศไทยเริ่มต้นจากโครงการอุปการะเด็กกำพร้าที่จังหวัดอุดรธานี ในปี พ.ศ. 2515 และขยายงานไปตามจังหวัดต่างๆ ปัจจุบันครอบคลุมพื้นที่ 46 จังหวัดของประเทศไทย
# จังหวัดฟอร์ส
ฟอร์ส (,) ซึ่งยังเป็นที่รู้จักกันในชื่อ ปาร์ส , เปร์ซิส, เปอร์เซีย และ ฟอร์เซสถาน https://www.britannica.com/place/Farshttps://www.google.no/books/edition/The_History_of_the_World_Comprising_a_Ge/ekoFAAAAYAAJ?hl=no&gbpv=1&dq=farsistan&pg=PA348&printsec=frontcoverhttps://www.google.no/books/edition/Lectures_on_ancient_history_from_the_ear/UmIBAAAAQAAJ?hl=no&gbpv=1&dq=farsistan&pg=PA94&printsec=frontcoverhttps://www.google.no/books/edition/Universal_geography_or_A_description_of/z2QDAAAAQAAJ?hl=no&gbpv=1&dq=farsistan&pg=PA307&printsec=frontcover เป็นหนึ่งใน 31 จังหวัดของประเทศอิหร่าน ที่มีพื้นที่ 122,400 ตารางกิโลเมตร ตั้งอยู่ในภาคตะวันตกเฉียงใต้ของประเทศ ซึ่งอยู่ในแคว้น 2 และมีเมืองหลักอยู่ที่ชีรอซ ณ ค.ศ. 2011 ฟอร์สมีประชากร 4.6 ล้านคน โดย 67.6% อาศัยอยู่ในเมือง, 32.1% อยู่ในหมู่บ้าน และ 0.3% ไม่มีที่อยู่เป็นหลักแหล่ง (เผ่าเร่ร่อน)

ฟอร์สเป็นบ้านเกิดทางประวัติศาสตร์ของชาวเปอร์เซีย เป็นบ้านเกิดของราชวงศ์อะคีเมนิดกับซาเซเนียน ในบริเวณนี้ ยังมีซากเมืองหลวงจักรวรรดิอะคีเมนิด คือ ปาซาร์กาด และเปอร์เซเปอลิส นอกจากนี้ เนื่องด้วยความสำคัญทางประวัติศาสตร์ ทำให้ในอดีต โลกตะวันตกเคยเรียกประเทศนี้ว่า เปอร์เซีย ก่อนที่พวกอาหรับครอบครองบริเวณนี้ แคว้นนี้เคยมีชื่อว่า ปาร์สZargaran, Arman. "The City of Shiraz and Fars Province, the root of medical sciences in the history." (2012): 103-104.

ศัพทมูลวิทยา
คำว่า ฟอร์ส  ในภาษาเปอร์เซีย เป็นคำที่แปลงมาจากคำว่า ปาร์ส  ซึ่งแปลงมาจากคำว่า   ชื่อภาษาเปอร์เซียโบราณของแคว้นเปร์ซิส คำว่า ปอร์ซอ กับ เปอร์เซีย มีต้นกำเนิดจากบริเวณนี้Zangiabadi, A., and M. Akbari. "Assessment and Analysis of Development Indicator in Township of Fars Province." (2011): 113-122.
# เอดเวิร์ด มอนทากิว เอิร์ลที่ 2 แห่งแมนเชสเตอร์
เอดเวิร์ด มอนทากิว เอิร์ลที่ 2 แห่งแมนเชสเตอร์ (ค.ศ. 1602 - 5 พฤษภาคม ค.ศ. 1671) เป็นนายพลฝ่ายรัฐสภาคนสำคัญในสงครามกลางเมืองอังกฤษและมีฐานะเป็นผู้บังคับบัญชาโอลิเวอร์ ครอมเวลล์

เอดเวิร์ด มอนทากิวเกิดเมื่อปี ค.ศ. 1602 เป็นบุตรชายคนโตของเฮนรี มอนทากิว เอิร์ลที่ 1 แห่งแมนเชสเตอร์ และแคเทออริน สเปนเซอร์ และเป็นหลานของเซอร์วิลเลียม สเปนเซอร์แห่งยาร์นตันในออกซฟอร์ดเชอร์ และได้รับการศึกษาที่วิทยาลัยซิดนีย์ซัสเซกซ์ของมหาวิทยาลัยเคมบริดจ์ระหว่างปี ค.ศ. 1618 ถึงปี ค.ศ. 1622)Montagu, Edward in Venn, J. & J. A., Alumni Cantabrigienses, Cambridge University Press, 10 vols, 1922–1958.

เอดเวิร์ด มอนทากิวเป็นอีกผู้หนึ่งที่ร่วมเดินทางไปสเปนกับเจ้าชายชาลส์ ระหว่างปี ค.ศ. 1623 เพื่อไปดำเนินการเรื่องการเจรจาตกลงเรื่องโอกาสที่จะเสกสมรสกับเจ้าหญิงสเปน เอดเวิร์ด มอนทากิวเป็นสมาชิกรัฐสภาจากเทศมณฑลฮันติงดันเชอร์ระหว่างปี ค.ศ. 1623 ถึงปี ค.ศ. 1624, ในปี ค.ศ.  1625 และระหว่างปี ค.ศ. 1625 ถึงปี ค.ศ. 1626 เมื่อพระเจ้าชาลส์ขึ้นครองราชสมบัติในเดือนกุมภาพันธ์ ปี ค.ศ. 1626 เอดเวิร์ด มอนทากิวก็ได้รับพระราชทานบรรดาศักดิ์เป็น "Knight of the Bath" เพื่อเป็นการตอบแทนในการที่ได้ร่วมเดินทางไปสเปน ในเดือนพฤษภาคมมอนทากิวได้เข้านั่งในสภาขุนนางด้วยความช่วยเหลือของจอร์จ วิลเลียรส์ ดยุคแห่งบัคคิงแฮมที่ 1 และได้รับเขตการปกครองบารอน (barony) ของบิดาที่คิมโบลตันและได้ชื่อว่า "ไวเคานต์แมนดิวิลล์" เป็นตำแหน่งมารยาท (Courtesy title) เมื่อบิดาได้รับตำแหน่งเอิร์ลแห่งแมนเชสเตอร์ในเดือนกุมภาพันธ์ เมื่อรัฐสภาเริ่มสมัยประชุม
# กอริลลาซ
กอริลลาซ  เป็นวงประเภทเวอร์ชวลแบนด์ สร้างสรรค์โดย เดม่อน อัลบาร์น แห่งวงอัลเทอร์เนทีฟอย่างเบลอ และเจมี อิวเล็ตต์ ผู้ร่วมสร้างสรรค์การ์ตูน แทงก์เกิร์ล โดยวงมีสมาชิกเป็นการ์ตูนแอนิเมชัน ประกอบด้วย ทูดี, เมอร์ด็อก, นูเดิล และรัสเซล วงได้ร่วมงานกับนักดนตรีหลายคน ซึ่งอัลบาร์นเป็นสมาชิกดนตรีถาวรของวง แนวเพลงของพวกเขาส่วนใหญ่เป็นอัลเทอร์เนทีฟร็อก, แต่ก็ได้รับอิทธิพลจากเพลง บริตป็อป, ดั๊บ และดนตรีป็อป